Document ID: 31980R1698

KOMISSION ASETUS (ETY) N:o 1698/80,
annettu 30 päivänä kesäkuuta 1980,
sokerialan ennakolta vahvistettujen vientitukien ja -maksujen tarkistuksista annetun asetuksen (ETY) N:o 797/80 täydentämisestä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sokerialan yhteisestä markkinajärjestelystä 19 päivänä joulukuuta 1974 annetun neuvoston asetuksen (ETY) N:o 3330/74(), sellaisena kuin se on viimeksi muutettuna asetuksella (ETY) N:o 1396/78(), ja erityisesti sen 17 artiklan 5 kohdan ja 19 artiklan 2 ja 4 kohdan,
sekä katsoo, että
sokerialan ennakolta vahvistettujen vientitukien ja -maksujen tarkistuksista 31 päivänä maaliskuuta 1980 annetussa komission asetuksessa (ETY) N:o 797/80() säädetään vientitukien korottamisesta ja vientimaksujen alentamisesta ennen 1 päivää heinäkuuta 1980 myönnettyjen ja tästä päivämäärästä käytettyjen lupien osalta,
vientimaksujen määrä voi olla pienempi kuin kyseisen tarkistuksen määrä; tämän vuoksi olisi toimijoiden eriarvoisen kohtelun välttämiseksi täydennettävä mainittua asetusta säätämällä erotuksen pitämisestä asianomaiselle myönnettävänä vientitukena vientimaksun asemesta, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 797/80 1 artikla seuraavasti:
1. Poistetaan 1 kohdasta ilmaus "asianomaisen hakemuksesta".
2. Lisätään 2 kohtaan kolmas alakohta seuraavasti:
"Jos vientimaksun määrä on pienempi kuin tarkistuksen määrä, näiden kahden määrän erotusta pidetään asianomaiselle myönnettävänä vientitukena. Tässä tapauksessa vientimaksua ei makseta."
2 artikla
Tämä asetus tulee voimaan 1 päivänä heinäkuuta 1980.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 1980.

Labels: 3
17